Cuneiform Tablet Kt 94/k 787 (AKT 6a 216)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-um-a-šùr a-na a-šùr-iš-tí-kál DUMU šu-a-nim iṣ-ba-at-ni-a-tí-ma um-ma en-um-a-šur-ma iš-tù ITU.1.KAM ša sá-ra-tim šu-ma a-dí ITU.5.KAM a-na kà-ni-iš lá ta-li-kam-ma a-wa-tám lá ta-dí-nam a-na 15 ma-na lu-la-im ù 2 DUG a-lá-ni ša i-na li-bi-kà a-bi i-šu-ú ba-lu-um dí-ni-im ṣa-al-tim ú ma-mì-tim ma-na-um 1 ma-na a-na lu-li-i-a ù a-lá-ni-a ta-ša-qá-lam um-ma a-šùr-iš-tí-kál-ma a-ša-qá-lá-kum IGI pí-lá-aḫ-IŠTAR DUMU ki-li-a IGI a-gu-a DUMU PUZUR₄-a-šur a-ḫa-ma a-na ri-ik-sí-im ša šu-lá-ba-an i-na bu-ru-uš-ḫa-dim IGI {d}IM-ba-ni DUMU kà-na-ni IGI šu-ku-bi₄-im ip-qí-da-ni i-na ú-lá-ma IGI ma-nu-um-ba-lu-a-šùr DUMU e-na-ma-nim ù IGI pí-lá-aḫ-IŠTAR šu-lá-ba-an iṣ-ba-tí-ma um-ma šu-ut-ma ri-ik-sà-am ša áp-qí-da-ku-ni a-šu-ku-bi-im dí-in a-ḫa-ma ṭup-pá-am ḫa-ar-ma-am ša 50 ma-na URUDU SIG₅ ša tám-kà-ri-im a-na en-na-nim DUMU a-bi-a áp-qí-id 50 ma-na URUDU ší-kam tám-kà-ri ú-ša-da-an ú-šé-ba-lam IGI pí-lá-aḫ-IŠTAR IGI a-mur-a-šur